Tänase päeva töö oli  tänasele 3-aastasele sünnipäevatüdrukule   Kuna minu tütar pole iial  roosat armastanud ja ise ka pole sellest värvist miskit pidada osanud, aga nüüd hakkab vist kehtima "mida vanem eit, seda roosam kleit", siis tundsin tungivat vajadust pisikesele piigale midagi roosat teha. Kuna mul pole aga õrna aimugi, kas ta roosat kannab (loe: kas tema ema roosat sallib), siis kasutasin siiski roosat vaid aksendina valge juurde voodri ja lillekese näol.  Rumal lugu on muidugi see, et ma nii viimasel minutil seda kotti tegin. Ise heegeldasin veel lille, kui Sipsik aitas masinal voodrit  kokku ajada. Siis aga ütles õmblusmasin üles (õnneks ei ole jäädav viga), nii pidin voodri koti külge käsitsi õmblema ja luku asendasin nööpkinnisega. Ainus roosa nööp majapidamises oli aga suht mannetu   No ja õlarihma äärde plaanitud roosa serv jäi üldse heegeldamata, muidu poleks ma sünnipäevale jõudnudki. Nüüd vaatan, et ehk ongi nii parem  ,  aga sellest rumalast kombest kõike nii viimasele hetkele jätta ma lihtsalt pean lahti saama